**3.pielikums**

# Atklāta konkursa nolikumam

# “Par fiziskās apsardzes pakalpojuma nodrošināšanu

AS “Conexus Baltic Grid” objektos”

**Tehniskā piedāvājuma forma**

|  |  |  |  |
| --- | --- | --- | --- |
| **Nr.** | **Prasība** | | **Pretendenta piedāvājums** |
|  | **Inčukalna pazemes gāzes krātuve (Inčukalna PGK)**  Adrese: Inčukalna gāzes krātuve, Krimuldas pagasts, Krimuldas novads, LV-2144 | | |
|  | Apsardzes posteņi | |  |
| Darba laiks | | Skaits |  |
|  | Visu diennakti | 3 |  |
|  | 12 stundas (tikai ārpus darba laika) | 0 |  |
|  | Apsardzes nodrošināšanai nepieciešamie pakalpojumi | |  |
| Pakalpojums | | Apraksts |  |
|  | Objekta autotransports\* | Vidējais nobraukums ~3000 km mēnesī |  |
|  | Apgaitas kontroles sistēma | līdz 30 nolasītājiem |  |
|  | Kontroles procedūra | 5 reizes mēnesī ārpus noteiktā darba laika |  |
|  | Operatīvā reaģēšana | līdz 15 minūtēm |  |
|  | Apsardzes personāla apmācības, treniņu process | regulāri, atskaites vienu reizi mēnesī |  |
|  | Sakaru līdzekļi | 6 rācijas (viena stacionāra), mobilais telefons |  |
|  | **Gāzes pārvades sistēmas (GP) Dispečeru daļa**  Adrese: Stigu iela – 14, Rīga, LV-1021 | | |
|  | Apsardzes posteņi | |  |
| Darba laiks | | Skaits |  |
|  | Visu diennakti | 1 |  |
|  | 12 stundas (tikai ārpus darba laika) | 1 |  |
|  | Apsardzes nodrošināšanai nepieciešamie pakalpojumi | |  |
| Pakalpojums | | Apraksts |  |
|  | Apgaitas kontroles sistēma | līdz 20 nolasītājiem |  |
|  | Kontroles procedūra | 5 reizes mēnesī ārpus noteiktā darba laika |  |
|  | Operatīvā reaģēšana | līdz 10 minūtēm |  |
|  | Apsardzes personāla apmācības, treniņu process | regulāri, katru mēnesi iesniegt atskaiti |  |
|  | Sakaru līdzekļi | 5 rācijas (viena stacionāra), mobilais telefons |  |
|  | **Gāzes pārvades sistēmas (GP) Gāzes mērīšanas stacija (GMS)**  Adrese: “Korneti”, Veclaicenes pagasts, Alūksnes novads, LV-4335 | | |
|  | Apsardzes posteņi |  |  |
| Darba laiks | | Skaits |  |
|  | visu diennakti | 1 |  |
|  | 12 stundas (tikai ārpus darba laika) | 1 |  |
|  | Apsardzes nodrošināšanai nepieciešamie pakalpojumi | |  |
| Pakalpojums | | Apraksts |  |
|  | Apgaitas kontroles sistēma | līdz 10 nolasītājiem |  |
|  | Kontroles procedūra | 5 reizes mēnesī ārpus noteiktā darba laika |  |
|  | Operatīvā reaģēšana | līdz 30 minūtēm |  |
|  | Apsardzes personāla apmācības, treniņu process | regulāri, katru mēnesi iesniegt atskaiti |  |
|  | Sakaru līdzekļi | 5 rācijas (viena stacionāra), mobilais telefons |  |
| \* Autotransports objekta teritorijas un attālināto objektu (urbumi, sūkņu stacijas, mālu mezgla u.c.) apgaitu veikšanai un reaģēšanai uz trauksmēm. Autotransportam objektā jāatrodas visu diennakti. | | | |
|  | Pakalpojums ir jāsniedz atbilstoši Latvijas Republikas normatīvo tiesību aktu prasībām, t.sk., Apsardzes darbības likumam. Pretendentam jābūt derīgam industriālās drošības sertifikātam. | |  |
|  | Apsardzes pakalpojuma sniegšanai izmantojamajiem resursiem – speciālajiem līdzekļiem, šaujamieročiem, radiosakaru līdzekļiem jāatbilst Latvijas Republikas spēkā esošo normatīvo aktu prasībām. | |  |
|  | Jānodrošina AS "Conexus Baltic Grid" (turpmāk - Pasūtītājs) objektu apsardze, caurlaižu režīma kontrole, apsardzes un ugunsgrēka atklāšanas un trauksmes signalizācijas sistēmu, videonovērošanas sistēmas, pieejas kontroles un citu apsardzē izmantojamo drošības sistēmu uzraudzība un kontrole saskaņā ar noteiktā objekta instrukciju, Pasūtītāja Caurlaižu režīma noteikumiem u.c. normatīvajiem dokumentiem. | |  |
|  | Nepieciešamības gadījumā 24 (divdesmit četru) stundu laikā jāspēj nodrošināt Pasūtītāja objektus ar papildu fiziskās apsardzes darbiniekiem. | |  |
|  | Jānodrošina visu Pasūtītāja objektu drošības prasību ievērošana, t.sk., ugunsdrošības un darba drošības prasības. | |  |
|  | Pretendenta apsardzes darbiniekiem, ugunsgrēka gadījumā saskaņā ar objekta instrukcijā noteikto, jāspēj uzņemties ugunsgrēka likvidēšanas darbu vadību līdz Valsts ugunsdzēsības un glābšanas dienesta apakšvienību ierašanās brīdim. Jāveic darbības, kas mazinātu iespējamās ugunsgrēka sekas. | |  |
|  | Pretendentam par saviem līdzekļiem jānodrošina trauksmes pogu uzstādīšana Pasūtītāja objektos. Trauksmes gadījumā, kā arī pēc Pasūtītāja Vides un darba drošības departamenta (turpmāk – VDD) Drošības speciālista pieprasījuma, Pretendentam jāspēj nodrošināt ar šaujamieročiem un speciālajiem līdzekļiem bruņotas mobilās grupas (ekipāžas), ne mazāk kā viena apsardzes darbinieka sastāvā, ierašanās jebkurā no minētajiem objektiem ne vēlāk kā tabulā minētajā laikā no pieprasījuma saņemšanas brīža. | |  |
|  | Pretendentam par saviem līdzekļiem jāveic apgaitas kontroles sistēmas (Active Guard vai ekvivalentas) uzstādīšana un apkalpošana Pasūtītāja objektos, nodrošinot sistēmas nepārtrauktu un atbilstošu darbību. Pretendentam 24 (divdesmit četru) stundu laikā jānodrošina bojāto iekārtu (zižļu), apgaitas kontroles punktu nomaiņa, jāveic citas darbības apgaitas kontroles sistēmas darbības atjaunošanai. Jānodrošina vismaz 3 Pasūtītāja darbstacijām piekļuve apgaitas kontroles sistēmas datu bāzei. | |  |
|  | Pretendentam ne retāk kā 5 (piecas) reizes mēnesī jānodrošina katra uzskaitītā objekta apsardzes darbinieku pārbaudes un sniegto pakalpojumu kontrole ārpus noteiktā darba laika, brīvdienās un svētku dienās (dienas posteņiem to darba laikā), veicot ierakstu par pārbaudes rezultātiem apsardzes posteņu žurnālos. Kontroliera rīcībā jābūt verificētam alkometram. | |  |
|  | Pretendentam jānodrošina Pasūtītāja objekta – Inčukalna PGK apsardze ar autotransportu šo objektu teritorijas un attālināto objektu apgaitu/auto patrulēšanas veikšanai jebkuros ceļa apstākļos. Ārkārtas situāciju gadījumā pēc Inčukalna PGK dispečera pieprasījuma jāsniedz transporta pakalpojumi (jānogādā Pasūtītāja darbinieks uz Inčukalna PGK). Autotransportā jābūt uzstādītam GPS navigatoram, kurā iespējas definēt ne mazāk kā 200 objekta adreses. | |  |
|  | Pretendentam jābūt nodrošinātam ar radiosakaru tīklu. Pasūtītāja objektu apsardzes darbiniekiem jābūt ekipētiem ar rācijām. Pretendentam jānodrošina objekti ar stacionāro rāciju un papildus 2 rezerves rācijām, komplektā ar rezerves akumulatoriem un akumulatoru lādētājiem. Papildus jānodrošina katrs Pasūtītāja Inčukalna PGK un Stigu ielas 14, Rīgā, objekta dispečerdienests ar vienu pārnēsājamo rāciju, komplektā ar rezerves akumulatoru un akumulatoru lādētāju, vai arī iespēju darboties vienotā tīklā un frekvencē, izmantojot Pasūtītāja dispečeru rāciju. Stacionāro rāciju uzstādīšana un darbība jānodrošina par Pretendenta līdzekļiem. Pretendentam 12 (divpadsmit) stundu laikā jānodrošina bojāto rāciju, to akumulatoru nomaiņa. | |  |
|  | Pretendentam jānodrošina katra objekta apsardzes dežūrdaļa ar mobilo telefonu. Pretendentam 12 (divpadsmit) stundu laikā jānodrošina bojāto mobilo telefonu nomaiņa. | |  |
|  | Pasūtītāja objektos apsardzes darbinieki (objektu drošības jautājumos) pakļauti Pasūtītāja VDD departamenta Drošības speciālistam. | |  |
|  | Tehnoloģisko procesu pārraudzībā, vai ārkārtas situāciju gadījumā apsardzes darbinieki pakļauti Inčukalna PGK vai Gāzes pārvades dispečeram, vai arī amatpersonai, kura ir atbildīga par attiecīgās ārkārtas situācijas pārvaldības kārtību. | |  |
|  | Pretendents bez Pasūtītāja atbildīgo personu piekrišanas nedrīkst mainīt apsardzes personālu, kuri veic Pasūtītāja objektu apsardzi, kā arī posteņu skaitu, to darba laiku, izvietojumu un apsardzes darbinieku skaitu tajos. Objekta apsardzes vadītāja amata pienākumu izpildītāju Pretendentam jāsaskaņo ar Pasūtītāja VDD departamenta Drošības speciālistu. | |  |
|  | Pretendentam pēc Pasūtītāja pieprasījuma jāsniedz informācija par Pasūtītāja objektos nodarbināto apsardzes darbinieku kvalifikāciju, pieredzi un izglītību. | |  |
|  | Pretendentam jāuzrāda apsardzes darbinieku atlases metodika un kritēriji. Pretendenta darbiniekiem, kuri nodrošina Pasūtītāja objektu apsardzi, jābūt iesaistītiem regulārā treniņu un apmācību procesā. | |  |
|  | Pretendentam ne retāk kā četras (4) reizes gadā jāiesniedz apsardzes darbinieku apmācību programma, norādot:   * teorētisko zināšanu atestāciju periodiskumu un saturu; * praktisko apmācību periodiskumu un saturu – ugunsgrēka gadījumā, sprādzienbīstamu priekšmetu draudu gadījumā, aizdomīgu sūtījumu saņemšanas gadījumā, gadījumos, ja ir izteikti draudi apsargājamo objektu vai personāla drošībai, ķīlnieku krīzes gadījumā. | |  |
|  | Pretendentam jānodrošina iespēja Pasūtītājam to kontrolēt, kā arī 1 (vienu) reizi mēnesī, jāiesniedz Pasūtītāja kontaktpersonai atskaite – grafiks par katrā objektā nodarbināto apsardzes darbinieku treniņu un apmācību procesu un to rezultātiem. | |  |
|  | Pretendentam jānodrošina objektā nodarbināto un mobilo norīkojumu apsardzes darbinieku piedalīšanos Pasūtītāja rīkotajās apmācībās ugunsgrēka gadījumā, sprādzienbīstamu priekšmetu draudu gadījumā, aizdomīgu sūtījumu saņemšanas gadījumā, gadījumos, ja ir izteikti draudi apsargājamo objektu vai personāla drošībai, ķīlnieku krīzes gadījumā, dabas stihiju gadījumos. | |  |
|  | Pretendentam līdz katra mēneša 25.datumam jāiesniedz nākamā mēneša apsardzes darbinieku darba grafiki. | |  |
|  | Pretendentam jānodrošina apsardzes darbinieku darba režīma atbilstība darba normatīvajiem aktiem. | |  |
|  | Pretendentam jānodrošina apsardzes darbinieki ar individuālo ekipējumu (roku dzelži, gāzes baloniņš, steks, lukturis), jānodrošina katra objekta apsardze ar 2 (divām) dūmu evakuācijas maskām. | |  |
|  | Pretendentam jānodrošina apsardzes darbinieki ar vienāda stila un krāsas vasaras un ziemas formas tērpiem ar Pretendenta identifikācijas simbola uzšuvēm (emblēmām). Apsardzes darbinieku formas tērpam ir jābūt izgatavotam no antistatiska materiāla atbilstoši standartam LVS EN 1149-1. Darba apavu zolēm jābūt, lai novērstu elektrostatiskā lādiņa uzkrāšanos atbilstoši standartam LVS EN ISO 20345, vai ekvivalents. Katram objekta apsardzes maiņas darbiniekam, veicot teritorijas apgaitas, ārkārtas situācijās u.c. gadījumos, kad nepieciešams ieiet ražošanas telpās, jābūt nodrošinātiem ar atstarojošajām vestēm un aizsargķiverēm. | |  |
|  | Pretendenta apsardzes darbiniekiem jāatbilst šādiem nosacījumiem:   * nav bijusi krimināla sodāmība par ļaunprātīga vai tīša nozieguma izdarīšanu, pēdējo 5 (piecu) gadu laikā nav bijusi krimināla sodāmība. Jāuzrāda izziņa no Latvijas Republikas Iekšlietu ministrijas Informācijas centra par nesodāmību; * pildot apsardzes pienākumus jābūt klāt nodarbinātā apliecībai un derīgam apsardzes sertifikātam. Pēc Pasūtītāja pieprasījuma jāuzrāda sertifikāta oriģināls; * jāprot sniegt pirmo palīdzību, jāuzrāda apliecība par pirmās palīdzības kursu apgūšanu saskaņā ar Latvijas Republikas normatīvo aktu prasībām; * apsardzes darbiniekiem, kuri objektos veiks patruļas ar autotransportu, jābūt attiecīgas kategorijas autovadītāja apliecībai un autovadītāja medicīniskai izziņai (jāuzrāda pēc Pasūtītāja pieprasījuma); * jāprot latviešu un krievu valoda, objektos Stigu ielā 14, Rīgā, un Inčukalna PGK, vismaz vienam apsargam maiņā, sarunvalodas līmenī arī angļu valoda; * nepieciešamas datora lietošanas prasmes - jāizraksta viesu kartes un materiālo vērtību caurlaides, jāapstrādā caurlaides. Jāprot strādāt ar MS Word, MS Excel programmnodrošinājumu. * jāpārzina videonovērošanas, pieejas kontroles, apsardzes un ugunsgrēka atklāšanas un trauksmes ugunsdzēsības signalizācijas sistēmu, kā arī apziņošanas sistēmu darbības principi. Jāprot strādāt ar drošības sistēmām; * jāprot veikt pasākumus sprādzienbīstamu priekšmetu draudu gadījumā, kā arī veikt evakuācijas pasākumus; * jāprot veikt pasākumus ugunsgrēka gadījumā, kā arī pielietot ugunsdzēsības līdzekļus un inventāru; * jāprot veikt pasākumus aizdomīgu sūtījumu saņemšanas gadījumā; * jābūt apguvušiem likumdošanas pamatus saistībā ar apsardzes darbību un saskaņā ar apsardzes sertifikāta iegūšanai nepieciešamo apjomu, kas noteikts normatīvajos aktos; * Pretendenta darbiniekiem, pēc Pasūtītāja norādījuma un saskaņota grafika, jānoklausās Pasūtītāja Darba aizsardzības un Ugunsdrošības instruktāžas. | |  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Pretendenta izpildinstitūcijas ar pārstāvības tiesībām vai prokūrista, pilnvarnieka vārds, uzvārds, amats, paraksts*